text: Region Varde vinder speedway-DM for hold
  20 september 2018 kl. 03.15
  På hjemmebane i Outrup vandt Region Varde en klar sejr i superfinalen i holdspeedway.
  Region Varde kan kalde sig dansk mester i holdspeedway, efter at den vestjyske klub vandt superfinalen onsdag aften.
  På hjemmebane i Outrup samlede Region Varde 38 point, hvilket rakte til en ganske klar sejr.
  Slangerup måtte nøjes med sølv, mens Holsted tog sig af bronzemedaljerne. Begge hold sluttede med 31 point.
  Fjeldsteds 30 point ikke var nok til sølvtøj.
  Hans Andersen, Mads Korneliussen, Mikkel Bech, Thomas Jørgensen, Mads Hansen og reserven Michael Thyme udgør det nykårede mesterhold.
  - Det er specielt at vinde på hjemmebane, det gør det endnu bedre. Vi har haft en god kemi hele året både blandt kørerne og ledelsen. Så er det en fornøjelse at være på arbejde, siger Hans Andersen til TV2 Sport.
  
  